**DJEČJI VRTIĆ PONEŠTRICA**, Ćikovići 26/4, Kastav, OIB 86090243135, zastupan po ravnateljici Moniki Vučetić Juretić ( u daljnjem tekstu: davatelj usluga) s jedne strane i roditelj/i/, skrbik/ci:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ i \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (ime i prezime) ( ime i prezime)

iz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ulica \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (mjesto prebivališta)

(u daljnjem tekstu korisnik usluga) s druge strane,

sklopili su sljedeći

**UGOVOR**

**o pružanju usluga ranog i predškolskog odgoja i obrazovanja**

**(Cjelodnevni redovni vrtićki program ranog i predškolskog odgoja i obrazovanja)**

Članak 1.

Predmet ovog Ugovora je uređivanje međusobnih prava i obveza davatelja usluga i korisnika

usluga za dijete: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(ime i prezime)

Članak 2.

Ugovorne strane suglasno utvrđuju da korisnik usluga daje svoje dijete na rani i predškolski odgoj, obrazovanje i skrb davatelju usluga, a davatelj usluga obvezuje se isto izvršiti u okvirima zakona, utvrđenog programa rada, odnosno obveza preuzetih ovim Ugovorom.

Ugovorne strane suglasno utvrđuju da će korisnik usluga koristiti usluge davatelja usluga u

kontinuitetu od \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ do dana ispisa djeteta.

Članak 3.

Ugovorne strane suglasno utvrđuju da korisnik usluga ostvaruje pravo na kontinuirano korištenje usluga predajom pisanog Zahtjeva za nastavak korištenja usluga za svaku sljedeću pedagošku godinu. Zahtjev za nastavak korištenja usluga korisnik usluga predaje svake godine Povjerenstvu za upis djece u vrijeme trajanja upisnog roka.

Zahtjev za nastavak korištenja usluga korisnik usluga može podnijeti pod uvjetom da je podmirio sva dugovanja davatelju usluga.

Ugovorne strane suglasno utvrđuju da će davatelj usluga na kraju tekuće pedagoške godine, ispisati dijete korisnika usluga koji nije predao ili nije pravodobno predao Zahtjev iz Stavka 1. ovoga članka.

Članak 4.

Ugovorne strane suglasno utvrđuju da korisnik usluga plaća, odnosno sudjeluje u plaćanju mjesečne cijene usluga davatelja usluga ovisno o razlici iznosa participacije mjesta/grada prebivališta korisnika usluga.

Članak 5.

Ugovorne strane suglasno utvrđuju da korisnik usluga, ukoliko ne dostavi rješenje o subvenciji, sudjeluje u mjesečnoj cijeni davatelja usluga po najvišoj utvrđenoj cijeni.

Članak 6.

Ugovorne strane suglasno utvrđuju da je tijekom pedagoške godine moguća izmjena mjesečne cijene davatelja usluga.

Davatelj usluga obvezan je korisnika usluga obavijestiti o promjeni cijene putem zaključka iz članka 4. Ovog Ugovora, objavljenog na oglasnoj ploči objekta predškolskog odgoja čiji je dijete polaznik, a korisnik usluga se obvezuje pridržavati iste.

Ugovorne strane suglasno utvrđuju da je, zbog promjene cijene u tijeku pedagoške godine, korisnik usluga dužan uplatiti i razliku predujma (akontacije).

Članak 7.

Davatelj usluga obvezuje se:

* provoditi programe odgoja, obrazovanja, zdravstvene zaštite, prehrane i socijalne skrbi za vrijeme boravka djeteta u vrtiću;
* kontinuirano pratiti razvoj djeteta i obavijestiti roditelje o uočenim problemima ili teškoćama kod djeteta;
* osigurati svako dijete od posljedica nesretnog slučaja (nezgode);
* voditi evidenciju o svakodnevnoj prisutnosti djeteta;
* za dane odsutnosti djeteta zbog bolesti, uz liječničku potvrdu o istom, umanjiti cijene usluga za 20%;
* izdavati mjesečni račun – uplatnice za pružene usluge do 15-og u mjesecu za protekli mjesec;
* izdati odmah po upisu djeteta u vrtić, uplatnicu za predujam (akontaciju) koji ostaje na računu davatelja usluga do ispisa djeteta;
* uručiti roditelju obrazac ispisnice i obrazac Zahtjeva za nastavak korištenja usluga.

Članak 8.

Korisnik usluga obvezuje se:

* pridržavati se svih odluka davatelja usluga;
* osobno dovoditi i odvoditi dijete iz odgojno-obrazovne skupine ili organizirati isto isključivo u pratnji punoljetne osobe te dostaviti postpisanu suglasnost za osobu koja nije roditelj/srbnik;
* javiti se odgojitelju prilikom dolaska i odlaska djeteta;
* dolaziti po dijete u okviru radnog vremena davatelja usluga;
* odazvati se na suradnju po pozivu odgajatelja zbog uočenih poteškoća djeteta;
* ukazati na svaku promjenu zdravstvenog stanja djeteta te priložiti lječničku potvrdu, nalaze i mišljenja nadležnih službi o istom;
* obavijestiti o izostanku djeteta i opravdati izostanak;
* ne dovoditi bolesno dijete te priložiti lječničku potvrdu odgojitelju po završetku odsutnosti djeteta zbog bolesti;
* koristiti liječničku potvrdu u svrhu ostvarenja prava na umanjenje cijene usluga za 20% za dane odsutnosti djeteta zbog bolesti;
* po upisu djeteta, uplatiti predujam (akontaciju) koji ostaje na računu davatelja usluga do ispisa djeteta, a obračunava se s posljednjim mjesecom boravka djeteta u vrtiću;
* redovito podmirivati račune za pružene usluge do određenog datuma;
* u vrijeme upisnog roka, dostaviti pisani Zahtjev za nastavak korištenja usluga;
* ispisati dijete putem ispisnice najkasnije dan prije namjeravanog prekida korištenja usluga (u protivnom se obvezuje platiti ispostavljene račune bez obzira na odsutnost djeteta iz vrtića);

Članak 9.

Ugovorne strane suglasno utvrđuju da, u slučaju nepridržavanja obveze iz članka 8. točke 6. ovog Ugovora od strane korisnika usluga, davatelj usluga ne snosi nikakvu odgovornost za potencijalno pogoršanje zdravstvenog stanja oboljelog djeteta.

Članak 10.

Davatelj usluga dužan je obavijestiti Centar za socijalnu skrb o kršenju djetetovih prava, a posebice o svim oblicima tjelesnog ili duševnog nasilja, spolne zloporabe, zanemarivanja ili nehajnog postupanja, zlostavljanja ili izrabljivanja djeteta.

Članak 11.

Ugovorne strane suglasno utvrđuju da će davatelj usluga ispisati dijete i raskinuti Ugovor u slučaju nepridržavanja obveza iz članka 8. Ovoga Ugovora.

Članak 12.

Ugovorne strane suglasno utvrđuju da će davatelj usluga ispisati dijete korisnika usluga ukoliko:

* korisnik usluga ne izvrši obvezu plaćanja usluga davatelja usluga u roku od 60 dana od dana dospijeća obveze.

Članak 13.

Ugovorne strane suglasno utvrđuju da tijekom pedagoške godine, u vrijeme blagdana, državnih praznika, ljetnih i zimskih školskih praznika, davatelj usluga zadržava pravo drugačijeg organiziranja rada u odnosu na radnike i mjesto provođenja odgojno-obrazovnog rada.

Članak 14.

Ovaj Ugovor stupa na snagu danom potpisa ugovornih strana, a primjenjuje se počevši od dana utvrđenog u članku 2. Stavku 2. Ovoga Ugovora.

Ugovorne strane suglasno utvrđuju da, ukoliko samo jedan roditelj potpisuje ovaj Ugovor, s punom odgovornošću jamči suglasnost drugog roditelja s upisom djeteta u vrtić.

Članak 15.

Ugovorne strane suglasno utvrđuju da se za sve što nije regulirano ovim Ugovorom primjenjuju odredbe općih akata davatelja usluga.

Članak 16.

Ovaj Ugovor sastavljen je u tri (3) istovjetna primjerka od kojih davatelj usluga zadržava jedan (1) primjerak, a korisnik usluga dva (2) primjerka.

DAVATELJ USLUGA KORISNIK USLUGA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Monika Vučetić Juretić, ravnateljica) (potpis roditelja/skrbnika)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (potpis roditelja/skrbnika)

U Kastvu, \_\_\_\_\_\_\_\_\_\_\_\_\_\_\_\_\_\_ .

KLASA: 034-04-05/20-01/01

URBROJ: 2170/01-54-12-20-